รู้จัก “หุ้นกู้บางจาก” ดอกเบี้ย 3.60% ต่อปี ซื้อง่าย ๆ บนแอปเป๋าตัง
รู้หรือไม่ว่า บางจาก คอร์ปอเรชั่น ได้ร่วมมือกับ ธนาคารกรุงไทย เสนอขายหุ้นกู้ดิจิทัลเป็นครั้งแรก   โดยหุ้นกู้ดิจิทัลบางจากตัวนี้ จะให้ดอกเบี้ย 3.60% ต่อปี จ่ายดอกเบี้ยทุก ๆ 6 เดือน และได้รับการจัดอันดับความน่าเชื่อถือที่ระดับ A- แนวโน้มคงที่ จากทริสเรทติ้ง ซึ่งเราสามารถลงทุนเริ่มต้นขั้นต่ำเพียง 5,000 บาท รวมวงเงินระดมทุนทั้งสิ้น 3,000 ล้านบาท
1 ต.ค. 2565

รู้จัก “หุ้นกู้บางจาก” ดอกเบี้ย 3.60% ต่อปี ซื้อง่าย ๆ บนแอปเป๋าตัง 
บางจากฯ x ลงทุนแมน 
รู้หรือไม่ว่า บางจาก คอร์ปอเรชั่น ได้ร่วมมือกับ ธนาคารกรุงไทย เสนอขายหุ้นกู้ดิจิทัลเป็นครั้งแรก
โดยหุ้นกู้ดิจิทัลบางจากตัวนี้ จะให้ดอกเบี้ย 3.60% ต่อปี จ่ายดอกเบี้ยทุก ๆ 6 เดือน และได้รับการจัดอันดับความน่าเชื่อถือที่ระดับ A- แนวโน้มคงที่ จากทริสเรทติ้ง ซึ่งเราสามารถลงทุนเริ่มต้นขั้นต่ำเพียง 5,000 บาท รวมวงเงินระดมทุนทั้งสิ้น 3,000 ล้านบาท
วันนี้ เรามาดูกันว่าปัจจุบัน บางจากฯ ใหญ่ขนาดไหน ?
และบริษัท จะนำเงินระดมทุนที่ได้ ไปทำอะไรบ้าง ?
ลงทุนแมนจะเล่าให้ฟัง
หลายคนอาจจะยังไม่รู้ว่าจริง ๆ แล้ว
บางจากฯ ก่อตั้งขึ้นมาตั้งแต่ปี พ.ศ. 2527 หรือราว 38 ปีก่อน 
โดยกระทรวงการคลัง มีธุรกิจหลักก็คือ การกลั่นและผลิตน้ำมันเชื้อเพลิง
ในเวลาต่อมา ก็ได้จดทะเบียนเข้าตลาดหลักทรัพย์แห่งประเทศไทย 
โดยกระทรวงการคลัง ก็ได้ลดสัดส่วนการถือหุ้นในบริษัท จนสิ้นสุดความเป็นรัฐวิสาหกิจ 
และก็ได้เปลี่ยนชื่อเป็น “บริษัท บางจาก คอร์ปอเรชั่น จำกัด (มหาชน)” หรือ BCP ที่เรารู้จักกันทุกวันนี้
ปัจจุบัน บางจากฯ มีมูลค่าบริษัทมากกว่า 40,000 ล้านบาท อยู่ในทำเนียบ 1 ใน 100 บริษัท 
ที่มีมูลค่ามากที่สุดในตลาดหลักทรัพย์แห่งประเทศไทย
แล้ว บางจากฯ มีธุรกิจอะไรบ้าง ? 
กลุ่มบางจากฯ ในวันนี้ เป็นบริษัทพลังงานไทยที่ดำเนินงานเคียงคู่กับการดูแลสิ่งแวดล้อมและสังคม
โดยดำเนินกิจการครอบคลุม 5 ธุรกิจหลัก ตั้งแต่ต้นน้ำไปยังปลายน้ำ ได้แก่
- กลุ่มธุรกิจโรงกลั่นและการค้าน้ำมัน เป็นโรงกลั่น Complex Refinery ที่ทันสมัย 
โดยมีกำลังการผลิตสูงถึง 120,000 บาร์เรลต่อวัน สามารถผลิตน้ำมันกลุ่มเบนซินและดีเซล
โดยน้ำมันบางจากเป็นน้ำมันที่ได้คุณภาพตามข้อกำหนดมาตรฐานยูโร 4 ของภาครัฐ 
อีกทั้งบางจากฯ ยังเป็นรายแรกในเอเชียที่ผลิตน้ำมันแก๊สโซฮอล์ E20 และน้ำมันพรีเมียมดีเซล มาตรฐานยูโร 5 ที่เป็นมิตรกับสิ่งแวดล้อม
รวมถึงมีธุรกิจค้าน้ำมันระหว่างประเทศ ซึ่งผลิตภัณฑ์หลักที่มีการซื้อขาย 
ได้แก่ น้ำมันดิบ และผลิตภัณฑ์น้ำมัน รวมถึงเชื้อเพลิงชีวภาพ
โดยได้มีการขยายตลาดการซื้อขายไปยังบริษัทคู่ค้ารายใหม่ รวมถึงประเทศกลุ่มใหม่อย่างต่อเนื่อง เช่น กลุ่มภูมิภาคเอเชีย-แปซิฟิก ออสเตรเลีย นิวซีแลนด์ แอฟริกาตะวันตก และสหรัฐอเมริกา
- กลุ่มธุรกิจการตลาด มีสถานีบริการน้ำมันบางจากมากกว่า 1,300 แห่ง และร้านกาแฟอินทนิล 886 สาขา
โดยสถานีบริการของบริษัท มีความพร้อมด้านบริการและสิ่งอำนวยความสะดวกให้กับลูกค้า ด้วยธุรกิจนอนออยล์ในสถานีบริการ เพื่อดึงดูดผู้มาใช้บริการในสถานีบริการน้ำมันบางจากเพิ่มขึ้น เช่น ร้านสะดวกซื้อ ร้านกาแฟอินทนิล ร้านอาหาร ศูนย์บำรุงรักษาเปลี่ยนถ่ายน้ำมันหล่อลื่นและล้างรถ
- กลุ่มธุรกิจผลิตภัณฑ์ชีวภาพ แบ่งออกเป็นธุรกิจเชื้อเพลิงชีวภาพ เช่น ธุรกิจเอทานอล และธุรกิจไบโอดีเซล
ปัจจุบัน กำลังขยายสู่ธุรกิจผลิตภัณฑ์ชีวภาพมูลค่าสูง ด้วยเทคโนโลยีแห่งอนาคต เช่น ชีววิทยาสังเคราะห์ Synthetic Biology หรือ SynBio โดยเป็นการลงทุนร่วมกับ MANUS BIO ผู้นำธุรกิจผลิตภัณฑ์ชีวภาพมูลค่าสูงระดับโลก
- กลุ่มธุรกิจพลังงานไฟฟ้าสีเขียว 
ดำเนินธุรกิจผลิตและจำหน่ายไฟฟ้าจากพลังงานหมุนเวียนและพลังงานสะอาดรูปแบบใหม่ ประกอบด้วยโรงไฟฟ้าพลังงานแสงอาทิตย์ โรงไฟฟ้าพลังงานลม และโรงไฟฟ้าพลังน้ำ ทั้งในประเทศไทยและต่างประเทศ เช่น ญี่ปุ่น ไต้หวัน ลาว เวียดนาม และฟิลิปปินส์ กำลังการผลิตที่ดำเนินการผลิตแล้ว 390.6 เมกะวัตต์
- กลุ่มธุรกิจทรัพยากรธรรมชาติและธุรกิจใหม่ ลงทุนในธุรกิจสำรวจและผลิตปิโตรเลียมผ่านการถือหุ้นใน OKEA ASA ประเทศนอร์เวย์ เรียกได้ว่าเป็นที่ยอมรับว่ามีมาตรฐานด้านการดูแลสิ่งแวดล้อมดีที่สุดในโลกประเทศหนึ่ง และมีสถาบันนวัตกรรมและบ่มเพาะธุรกิจ หรือ BiiC เป็นผู้ลงทุน Corporate Venture Capital เน้นการลงทุนในนวัตกรรม ทั้งในประเทศและต่างประเทศ
แล้วผลประกอบการที่ผ่านมา ของบางจากฯ เป็นอย่างไร ?
ครึ่งปีแรก ปี 2564 รายได้ 85,006 ล้านบาท กำไร 4,048 ล้านบาท
ครึ่งปีแรก ปี 2565 รายได้ 152,852 ล้านบาท กำไร 9,633 ล้านบาท
รายได้เพิ่มขึ้น 80%
กำไรเพิ่มขึ้น 138%
โดยเหตุผลที่ผลประกอบการของ บางจากฯ เติบโตขึ้นแบบก้าวกระโดดในช่วงครึ่งปีแรก ก็เพราะว่าได้ปัจจัยหนุน จากการที่ราคาน้ำมันดิบ และราคาน้ำมันสำเร็จรูปในตลาดโลกปรับเพิ่มขึ้นเป็นอย่างมาก
ทีนี้ เรามาดูกันบ้างว่า
หุ้นกู้ดิจิทัลของบางจากฯ มีหน้าตา เป็นอย่างไร ?
อย่างที่ได้เกริ่นไปว่า หุ้นกู้ดิจิทัลบางจาก เป็นการร่วมมือกับธนาคารกรุงไทย
เราจึงจะซื้อหุ้นกู้ตัวนี้ได้ ผ่านวอลเล็ตซื้อขายหุ้นกู้บนแอปพลิเคชัน “เป๋าตัง” เท่านั้น
โดยจะเป็นแบบ จองก่อนได้ก่อนไปเลย เพียงแค่เราทำแบบประเมินความเสี่ยง และเติมเงินหรือเลือกผูกบัญชี
ธนาคารกรุงไทย ก็ซื้อได้แล้ว ด้วยเงินลงทุนขั้นต่ำเพียง 5,000 บาท เท่านั้น
โดยหุ้นกู้ตัวนี้ มีอายุ 4 ปี ให้อัตราดอกเบี้ยอยู่ที่ 3.60% 
จ่ายดอกเบี้ยทุก ๆ 6 เดือน รวมวงเงินทั้งสิ้น 3,000 ล้านบาท
ได้รับการจัดอันดับความน่าเชื่อถือที่ระดับ A- แนวโน้ม “คงที่”
จากบริษัท ทริสเรทติ้ง จำกัด เมื่อวันที่ 18 สิงหาคม 2565
เรียกได้ว่า หุ้นกู้ตัวนี้ เป็นตัวเลือกในแผนการออม หรือการลงทุนระยะยาวที่ดีตัวหนึ่ง
เพราะจุดเด่นของหุ้นกู้ก็คือ เป็นเครื่องมือทางการลงทุน ที่สามารถสร้างกระแสเงินสดกลับมาให้เราได้เป็นประจำตามรอบที่ระบุไว้ อย่างหุ้นกู้ดิจิทัลบางจากก็คือ ทุก ๆ 6 เดือน
และยิ่งเป็นบริษัทที่มีความมั่นคง มีฐานะทางการเงินที่แข็งแกร่ง และถูกจัดอันดับความน่าเชื่อถือระดับลงทุนได้แล้ว ก็ยิ่งทำให้เรามั่นใจได้ว่า เมื่อครบสิ้นสุดอายุหุ้นกู้ เราก็จะได้เงินลงทุนของเรากลับมา และสามารถนำไปสร้างผลตอบแทนต่อได้ทันที
โดยบางจากฯ ก็ได้ระบุไว้ว่าจะนำเงินระดมทุนทั้งหมด ที่ได้จากหุ้นกู้ตัวนี้ ไปเป็นเงินทุนหมุนเวียนทั่วไปภายในกิจการต่อไป
สำหรับผู้ที่สนใจ สามารถลงทะเบียนวอลเล็ตซื้อขายหุ้นกู้บนแอปพลิเคชันเป๋าตัง ได้ตั้งแต่วันนี้เป็นต้นไป
โดยเปิดจองซื้อพร้อมกัน ตั้งแต่เวลา 08.30 น. วันที่ 18 ตุลาคม 2565 จนกว่าจะมีผู้จองซื้อหุ้นกู้เต็มตามจำนวนที่เสนอขาย ไม่เกินเวลา 15.00 น. ของวันที่ 20 ตุลาคม 2565 สามารถจองซื้อขั้นต่ำ 5,000 บาท ทวีคูณครั้งละ 5,000 บาท สูงสุดไม่เกิน 50 ล้านบาทต่อราย
เราสามารถศึกษาขั้นตอนการลงทะเบียนแอปพลิเคชันเป๋าตัง และวอลเล็ตซื้อขายหุ้นกู้ได้ผ่าน 
หรือศึกษารายละเอียดเพิ่มเติมเกี่ยวกับหุ้นกู้ ได้จากร่างหนังสือชี้ชวนเพื่อการเสนอขายหุ้นกู้ 
1710256519102565 หรือ Krungthai Contact Center โทร. 02-111-1111
หรือติดต่อที่ธนาคารกรุงไทยทุกสาขา และสอบถามข้อมูลธุรกิจของกลุ่มบางจากฯ ได้ที่
 หรือโทร. 02-335-8663, 02-335-4370 และ 02-335-8518